Diari Oficial de la Generalitat Valenciana


Sumari del DOGV 3660, del 05-01-2000 (2000/44)

ORDRE de 28 de desembre de 1999, de la Conselleria d'Ocupació, per la qual es modifica l'Ordre de 3 de maig de 1999, de la Conselleria d'Ocupació, Indústria i Comerç, en l'àmbit de la col·laboració amb òrgans de l'administració general de l'estat i els seus organismes autònoms, amb les entitats autònomes de la Generalitat Valenciana, universitats i institucions sense fi de lucre que contracten treballadors desocupats per a la realització d'obres i serveis d'interés general i social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3660

Data del DOGV
:   05-01-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/44


Data del document
:   28-12-1999

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'ocupació
    * creació d'ocupació
    * aturat
    * universitat
    * societat sense fins de lucre

ORDRE de 28 de desembre de 1999, de la Conselleria d'Ocupació, per la qual es modifica l'Ordre de 3 de maig de 1999, de la Conselleria d'Ocupació, Indústria i Comerç, en l'àmbit de la col·laboració amb òrgans de l'administració general de l'estat i els seus organismes autònoms, amb les entitats autònomes de la Generalitat Valenciana, universitats i institucions sense fi de lucre que contracten treballadors desocupats per a la realització d'obres i serveis d'interés general i social. [2000/F44]
  
Amb data 25 de maig de 1999 va ser publicada en el Diari Oficial de la Generalitat Valenciana l'Ordre de 3 de maig de 1999, de la Conselleria d'Ocupació, Indústria i Comerç, per la qual s'estableixen les bases reguladores de la concessió de subvencions públiques, en l'àmbit de la col·laboració amb òrgans de l'administració general de l'estat i els seus organismes autònoms, amb les entitats autònomes de la Generalitat Valenciana, universitats i institucions sense fi de lucre que contracten treballadors desocupats per a la realització d'obres i serveis d'interés general i social.
  
Per a l'any 2000 s'ha considerat convenient procedir a l'obertura d'un nou termini de presentació de sol·licituds, i també modificar l'esmentada ordre, a causa de l'entrada en vigor de la Llei 4/1999, de 13 de gener, de modificació de la Llei 30/1992, de Règim Jurídic de les Administracions Publiques i del Procediment Administratiu Comú, i del Decret 92/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria d'Ocupació.
  
Per això, i en virtut de les facultats que m'atorguen l'article 35 de la Llei 5/1983, del Govern Valencià, i l'article 47 de la Llei d'Hisenda Pública,
  
ORDENE
  
Article 1
  
Establir el termini de presentació de sol·licituds corresponents a aquesta convocatòria per a l'any 2000, que comprendrà des de l'endemà de la publicació de la present ordre en el Diari Oficial de la Generalitat Valenciana fins al 15 de febrer de l'any 2000.
  
Article 2
  
Les referències a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, fetes en l'Ordre de 3 de maig de 1999, de la Conselleria d'Ocupació, Indústria i Comerç, per la qual s'estableixen les bases reguladores de la concessió de subvencions públiques, en l'àmbit de la col·laboració amb òrgans de l'administració general de l'estat i els seus organismes autònoms, amb les entitats autònomes de la Generalitat Valenciana, universitats i institucions sense fi de lucre que contracten treballadors desocupats per a la realització d'obres i serveis d'interés general i social, s'entendran en la redacció que en fa la Llei 4/1999, de 13 de gener, de modificació de l'anterior.
  
Article 3
  
Les referències fetes a la Conselleria d'Ocupació, Indústria i Comerç en l'ordre esmentada en l'article anterior, s'entén que corresponen a l'actual Conselleria d'Ocupació; les fetes a la Direcció General d'Ocupació i Economia Social, s'entendran referides l'actual Direcció General de Foment de l'Ocupació; i les fetes a les àrees territorials de Treball, s'entendran referides a les actuals direccions territorials d'Ocupació; totes elles regulades en el Decret 92/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria d'Ocupació.
  
Article 4
  
Es redacta novament l'article 7 de l'esmentada ordre.
  
«Article 7. Tramitació, resolució i recursos
  
1. Rebudes les sol·licituds, les direccions territorials d'Ocupació en procediran a l'anàlisi i valoració, segons els criteris i requisits que estableix l'article 4 de la present ordre, i d'acord amb la disponibilitat pressupostària, i podrà demanar a l'entitat sol·licitant l'aportació addicional d'altres documents o dades aclaridors que estime necessaris per a resoldre la sol·licitud presentada.
  
2. La competència per a resoldre les sol·licituds presentades correspon al conseller d'Ocupació.
  
3. El termini màxim per a resoldre i notificar la resolució procedent serà de dos mesos comptadors des de la presentació de la sol·licitud en qualsevol dels registres d'entrada de la Conselleria d'Ocupació, en el cas que aquesta s'efectuara una vegada publicada l'ordre per la qual es fan públics les línies de crèdit i l'import global màxim destinat a la concessió d'ajudes previstes en la present convocatòria. Altrament, el termini s'iniciarà a partir de l'endemà de la dita publicació.
  
4. Transcorregut el termini anterior sense que s'hi haja dictat i notificat resolució expressa, s'entendrà desestimada la pretensió per silenci administratiu, de conformitat amb allò que s'ha previst en l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener; i això sense perjudici que subsistisca l'obligació legal de resoldre la petició formulada.
  
5. La resolució de concessió de les ajudes en fixarà expressament la quantia concedida i incorporarà, si és el cas, les condicions, obligacions i determinacions accessòries a què haja d'ajustar-se l'entitat beneficiària d'aquesta. En tot cas, contindrà com a mínim els següents elements:
  
- Relació de les obres o serveis aprovats.
  
- Denominació del projecte global.
  
- Temps de realització.
  
- Categoria professional, grup o nivell professional dels treballadors que s'ha de contractar, i també la modalitat contractual que es pretenga utilitzar.
  
- Localització geogràfica provincial de la realització d'obra o servei.
  
6. La resolució es notificarà a les entitats col·laboradores, conjuntament amb les memòries aprovades, objecte de subvenció, en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
7. Les resolucions que dicte el conseller d'Ocupació a l'empara de la present convocatòria esgoten la via administrativa i contra aquestes podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació de la resolució, d'acord amb allò que s'ha establit en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. I això, sense perjudici d'allò que s'ha disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i de la possibilitat que els interessats puguen exercir-ne, si és el cas, qualsevol altre que estimen procedent.
  
Davant de la desestimació per silenci administratiu, podrà interposar-se enfront de l'acte presumpte idèntic recurs, en el termini de sis mesos comptadors des que haguera finalitzat el termini que per a dictar i notificar la resolució expressa es menciona en el número 3 d'aquest article; tot això de conformitat amb allò que s'ha disposat en l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, i sense perjudici d'allò que s'ha disposat en els articles 116 i 117, abans mencionats».
  
Article 5
  
Es redacta novament l'últim paràgraf de l'apartat I de l'article 9 de l'esmentada ordre:
  
«En el cas que les entitats beneficiàries tinguen la condició jurídica d'ens de dret privat sense fi de lucre, hauran d'acreditar, amb caràcter previ al cobrament de les bestretes sobre la subvenció concedida, que han presentat la corresponent garantia mitjançant efectiu, valors o aval bancari per l'import de les dites bestretes, constituïda d'acord amb la normativa vigent davant dels serveis territorials de la Conselleria d'Economia i Hisenda. La garantia serà lliurada quan tinga lloc l'acreditació que les subvencions atorgades s'han aplicat als fins per als quals es van concedir i aquestes han sigut justificades de conformitat. A aquests efectes el director territorial d'Ocupació expedirà el certificat que així ho acredite, i el director general de Foment de l'Ocupació, per delegació del conseller d'Ocupació, resoldrà la devolució de les garanties constituïdes a l'empara d'aquesta ordre».
  
Disposició addicional
  
La concessió de les ajudes previstes en la present ordre estarà condicionada a l'existència de crèdit adequat i suficient per a això en els pressupostos de la Generalitat Valenciana per a l'exercici 2000.
  
Tot complint allò que s'ha previst en l'article 47.11 del Text Refós de la Llei d'Hisenda Pública i d'acord amb el que establisca la Llei de Pressupostos de la Generalitat Valenciana per a l'any 2000, mitjançant ordre de la Conselleria d'Ocupació es faran públics les línies de crèdit i l'import global màxim destinat a la concessió de les ajudes previstes en la present disposició.
  
Disposició final
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 28 de desembre de 1999
  
El conseller d'Ocupació,
  
RAFAEL BLASCO CASTANY